Նշենք, որ «Պետական վերահսկողական ծառայության մասին» օրենքը ծառայության աշխատակիցների վարքագծի հատուկ կանոններ է սահմանում: Ըստ այդմ՝ ուսումնասիրվող գործառույթի կամ գործընթացի մասին տեղեկություններ հավաքագրելու, գնահատելու եւ դրանք ներկայացնելու գործում ՊՎԾ աշխատակիցները դրսեւորում են մասնագիտական օբյեկտիվության պատշաճ մակարդակ, կատարում են համապատասխան բոլոր հանգամանքների հավասարակշռված գնահատում եւ դատողություններ կատարելիս չեն ենթարկվում սեփական շահերի կամ այլ անձանց անհարկի ազդեցությանը: ՊՎԾ աշխատակիցները հարգում են իրենց ստացած տեղեկությունների արժեքն ու պատկանելությունը եւ առանց համապատասխան թույլտվության չեն հրապարակում այդ տեղեկությունները՝ բացառությամբ իրավական կամ մասնագիտական անհրաժեշտությամբ պայմանավորված դեպքերի: